
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 657 

6 Μαΐου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αποδοχή της παραίτησης του Προέδρου Δ.Σ. «ΕΛΛΗ¬ 
ΝΙΚΟΣ ΟΡΓΑΝΙΣΜΟΣ ΤΥΠΟΠΟΙΗΣΗΣ Α.Ε.» και 
Ορισμός Προέδρου Δ.Σ. της Ανώνυμης Εταιρείας 


«ΕΛΛΗΝΙΚΟΣ ΟΡΓΑΝΙΣΜΟΣ ΤΥΠΟΠΟΙΗΣΗΣ Α.Ε.». 1 
Έγκριση Κανονισμού Λειτουργίας του Βιοτεχνικού 

Πάρκου Θεσπρωτίας. 2 

Καθορισμός παράβολου για τις εξετάσεις Κρατικού 
Πιστοποιητικού Γλωσσομάθειας (ΚΠΓ). 3 


ΑΠΟΦΑΣΕΙ Σ 

Αριθ.Οικ. 7312/580 (1) 

Αποδοχή της παραίτησης του Προέδρου Δ.Σ. «ΕΛΛΗΝΙ¬ 
ΚΟΣ ΟΡΓΑΝΙΣΜΟΣ ΤΥΠΟΠΟΙΗΣΗΣ Α.Ε.» και Ορισμός 
Προέδρου Δ.Σ. της Ανώνυμης Εταιρείας «ΕΛΛΗΝΙΚΟΣ 
ΟΡΓΑΝΙΣΜΟΣ ΤΥΠΟΠΟΙΗΣΗΣ Α.Ε.». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Των άρθρων 6 και 7 του Ν. 2414/1996 «Εκσυγχρονι¬ 
σμός των Δημοσίων Επιχειρήσεων και Οργανισμών και 
άλλες Διατάξεις» (ΦΕΚ 135/Α/25.6.1996). 

β. Του άρθρου 21 παρ. 1 του Ν. 2733/1999 (ΦΕΚ Α7155) 
το οποίο τροποποίησε το άρθρο 2του Ν. 2414/1996. 

γ. Του Π.Δ. 155/1997 «Σύσταση και καταστατικό της 
Ανώνυμης Εταιρείας Ελληνικός Οργανισμός Τυποπσίη- 
σης ΑΕ». 

δ. Της αριθ. 2290/102/7.2.2002 (ΦΕΚ 159/Β/13.2.2002) 
Κοινής Υπουργικής Απόφασης «Τροποποίηση τσυ κατα¬ 
στατικού της Ανώνυμης Εταιρείας ΕΛΛΗΝΙΚΟΣ ΟΡΓΑ¬ 
ΝΙΣΜΟΣ ΤΥΠΟΠΟΙΗΣΗΣ ΑΕ». 

ε. Του Ν. 1558/1985 «Κυβέρνηση και Κυβερνητικά Όρ¬ 
γανα». 

στ. Του Π.Δ. 27/1986 «Συγχώνευση των Υπουργείων 
Τουρισμού Βιομηχανίας Ενέργειας και Τεχνολαγίας και 
Εμπορίου στο Υπουργείο Ανάπτυξης». 


ζ. Του Π.Δ. 178/2000 «Οργανισμός του Υπουργείου 
Εθνικής Οικονομίας». 

η. Των Π.Δ. 229/1986, 396/1986, 189/1995 και του 
Ν. 2367/1995 «Οργανισμόςτης Γενικής Γραμματείας Βιο¬ 
μηχανίας». 

θ. Του Π.Δ. 81/21.3.2002 (ΦΕΚ57/Α). 

2. Την αριθ. Δ15/Α/Φ19/οικ 4889/24.3.2004 Κοινή Από¬ 
φαση του Πρωθυπουργού και του Υπουργού Ανάπτυξης 
«Ανάθεση αρμοδιοτήτων στους Υφυπουργούς Ανάπτυ¬ 
ξης Γεώργιο Σαλαγκούδη και Ιωάννη Παπαθανασίου». 

3. Την αρ. 68/15.3.2004 γραπτή παραίτηση του Παυσα¬ 
νία Ζακολίκαυ από τη θέση του Προέδρου της ΕΛΟΤ Α.Ε. 

4. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του ΕΛΟΤ ΑΕ, η οποία δεν μπαρεί να προσδιορισθεί επα¬ 
κριβώς επί του παρόντος, αποφασίζουμε: 

Α) Αποδεχόμαστε την από 15.3.2004 παραίτηση τσυ 
Παυσανία Ζακολίκου από τη θέση του Προέδρου του 
ΕΛΟΤ. 

Β) Ορίζουμε τον Βαρδάκα Ευάγγελο του Παναγιώτη 
Πρόεδρο του Διοικητικού Συμβουλίου της Ανώνυμης 
Εταιρείας «ΕΛΛΗΝΙΚΟΣ ΟΡΓΑΝΙΣΜΟΣ ΤΥΠΟΠΟΙΗΣΗΣ 
Α.Ε.». 

Η απόφαση αυτή να δημσσιευθεί στην Εφημερίδα της 
Κυβερνήσεως. 

Αθήνα, 30 Απριλίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΔΗΜΗΤΡΗΣ ΣΙΟΥΦΑΣ 
-♦- 

Αριθ. Α/7.7/4487/320 (2) 

Έγκριση Κανονισμού Λειτουργίας του Βιοτεχνικού Πάρ¬ 
κου Θεσπρωτίας. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη 

1. Τιςδιατάξειςτου Νόμου 2545/1997 «Βιομηχανικές και 
Επιχειρηματικές Περιοχές και άλλες διατάξεις» (ΦΕΚ 
254/Α/1997) και ειδικότερα το άρθρο 12 αυτού. 

2. Τις διατάξεις του Νόμου 1558/1985 «Κυβέρνηση και 
Κυβερνητικά όργανα» (ΦΕΚ 137/Α/1985) όπως τροποποι¬ 
ήθηκε και συμπληρώθηκε από το Ν. 2081/1992 (ΦΕΚ 
89/Α/1992) και το Ν. 2469/1997 (ΦΕΚ38/Α/1997). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3. Το Π.Δ. 27/29.1.1996 «Συγχώνευση των Υπουργείων 
Τουρισμού, Βιομηχανίας. Ενεργείας και Τεχνολογίας και 
Εμπορίου, στο Υπουργείο Ανάπτυξης» (ΦΕΚ 19/Α/1996). 

4. Το Π.Δ. 456/25.9.1985 «Μεταφορά Αρμοδιοτήτων, 
Υπηρεσιών και Προσωπικού στα Υπουργεία κ.λπ.» (ΦΕΚ 
163/Α/1985) καιειδικάτερατο άρθρο 1 εδαφ.(α) και το άρ¬ 
θρο 2 παρ. 1 αυτού. 

5. Το Π.Δ. 229/10.7.1986 «Σύσταση και Οργάνωση της Γε¬ 
νικής Γραμματείας Βιομηχανίας» (ΦΕΚ 96/Α/1986) όπως 
τροποποιήθηκε με τις διατάξεις του Π.Δ. 396/1989 «Οργά¬ 
νωση της Γενικής Γραμματείας Βιομηχανίας» (ΦΕΚ 
172/Α/1989) και του Π.Δ. 189/1995 (ΦΕΚ 99/Α/1995) «Συ¬ 
μπλήρωση και τροποποίηση διατάξεωντου Π.Δ. 396/1989». 

6. Την υπ’ αριθμ. 14721/809 Κοινή Υπουργική Απόφαση 
(ΦΕΚ1236/Β/1.9.2003) που αναφέρεται στον «Καθορισμό 
του Φορέα, της θέσης, της έκτασης και των ορίωντου Βιο¬ 
τεχνικού Πάρκου Θεσπρωτίας, ΒΙΟ.ΠΑ.ΘΕ. Α.Ε, έγκρισης 
του Φορέα ΒΕΠΕ και της Μελέτης Περιβαλλοντικών Επι¬ 
πτώσεων. 

7. Την υπ’ αριθμ. 4487/10.3.2004 αίτηση του Φορέα Ίδρυ¬ 
σης του Βιοτεχνικού Πάρκου Θεσπρωτίας, ΒΙΘ.ΠΑ.ΘΕ. 
Α.Ε. για την έγκριση του κανονισμού λειτουργίας αυτού. 

8. Τις διατάξεις του άρθρου 29 Ατού Ν. 1558/1985 όπως 
αυτό προστέθηκε με το άρθρο 27του Ν. 2081/1992 και το 
γεγονός ότι από τις κανονιστικές διατάξεις αυτού του Δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού και ειδικότερα του οικείου ΟΤΑ 
(ΦΕΚ154/Α/1992). 

9. ΤΟΠ.Δ. 121 ΦΕΚ 84/10.3.2004 «Διορισμός Υπουργών 
και Υφυπουργών», αποφασίζουμε: 

Αρθρο 1 

Εγκρίνεται ο Κανονισμός Λειτουργίας που καταρτίσθη¬ 
κε υποβλήθηκε από τον Φορέα Ίδρυσης του του Βιοτεχνι¬ 
κού Πάρκου Θεσπρωτίας, ΒΙΟ.ΠΑ.ΘΕ. Α.Ε και έχει ως 
ακολούθως: 

ΚΑΝΟΝΙΣΜΟΣ ΛΕΙΤΟΥΡΓΙΑΣ ΒΙΟΤΕΧΝΙΚΟΥ ΠΑΡΚΟΥ 
ΘΕΣΠΡΩΤΙΑΣ (ΒΙΟ.ΠΑ.ΘΕ.) 

ΠΡΟΟΙΜΙΟ 

1. Φορέας ίδρυσης του ΒΙΟ.ΠΑ.ΘΕ. είναι, σύμφωνα με 
το Ν. 2545/1997 (ΦΕΚ 254 Α') για τις «Βιομηχανικές και 
Επιχειρηματικές Περιοχές», η ανώνυμη εταιρεία με τίτλο 
« ΒΙΟ.ΠΑ.ΘΕ. ΑΕ» που συστήθηκε από: 

> τη ΝΑ Θεσπρωτίας 

>τον ΕΟΜΜΕΧΑΕ 

> τις πρώην κοινότητες και νυν διοικητικά διαμερίσμα¬ 
τα (ΔΔ) Γκρίκας και Ψάκαςτου Δήμου Παραμυθιάς. 

και συνιστάτο φορέα ΒΕΠΕ κατά τα αναφερόμενα στο 
Ν. 2545/1997 και την απόφαση καθορισμού του 
ΒΙΟ.ΠΑ.ΘΕ. (ΦΕΚ 304/Β/5.4.1999). 

ΚΕΦΑΛΑΙΟ 1 

Προϋποθέσεις, όροι και διαδικασία εγκατάστασης 
επιχειρήσεων στο ΒΙΟ.ΠΑ.ΘΕ. 

Αρθρο Ιο 

1. Το ΒΙΟ.ΠΑ.ΘΕ. είναι ο χώρος ο οποίος καθορίζεται, 
οριοθετείται, πολεοδομείται και οργανώνεται σύμφωνα 
με τις διατάξεις του άρθρου 1 του Ν. 2545/1997, προκει- 
μένου να λειτουργήσει ως χώρος υποδοχής κάθε βιομη¬ 
χανικής ή βιοτεχνικής δραστηριότητας χαμηλής όχλησης 
σύμφωνα με τα αναφερόμενα στην Κοινή Υπουργική Από¬ 
φαση 13727/724/2003 (ΦΕΚ 1087/Β/5.8.2003). 


Η κατάταξη μιας επιχείρησης στην κατηγορία της χα¬ 
μηλής όχλησης θα πρέπει να αποδεικνύεται με στοιχεία 
από τις αρμόδιες υπηρεσίες του δημοσίου. 

2. Η εγκατάσταση, μετεγκατάσταση και λειτουργία των 
επιχειρήσεων ενεργείται σύμφωνα με τα οριζόμενα στις 
διατάξεις του Ν. 2516/1997, υπό την προϋπόθεση ότι το 
αντικείμενο τους δενπροκαλεί κινδύνους εκρήξεως, πυρ¬ 
καγιάς, διαφυγής ασφυκτικών ή ταξικών αερίων, διαρ¬ 
ροής διαβρωτικών, ταξικών ή καυστικών υγρών και εν γέ- 
νει ουσιών, οι οποίες στις αναμενόμενες από τη συνήθη 
λειτουργία της επιχειρήσεως συγκεντρώσεις μπορούν να 
προκαλέσουν βλάβη σε ανθρώπους ή πράγματα. 

3. Στο ΒΙΟ.ΠΑ.ΘΕ. πέραν των κυρίως βιοτεχνικών και 
λοιπών εγκαταστάσεων επιτρέπεται να περιλαμβάνονται 
και οι αναφερόμενες στην παρ.1 του άρθρου 2 του 
Ν. 2545/1997 χρήσεις, δραστηριότητες, υπηρεσίες και 
εγκαταστάσεις, που είναι: 

α. Οι λοιπές χρήσεις του Αρθ-5 του Π.Δ./23.2.1987 
(ΦΕΚ-166/Δ/1987) και υπό την προϋπόθεση ότι αποτε¬ 
λούν τμήμα των βιομηχανικών και βιοτεχνικών εγκατα¬ 
στάσεων ή εξυπηρετούν τις ανάγκες των εργαζομένων σε 
αυτές. 

β. Η κατασκευή κτιρίων για τη στέγαση υπηρεσιακών 
μονάδων δημοσίων υπηρεσιών, ΝΠΔΔ κοινωφελών οργα¬ 
νισμών για την εξυπηρέτηση των επιχειρήσεων και των 
εργαζομένων σε αυτές. 

γ. Η εγκατάσταση επιστημονικών ερευνητικών εργα¬ 
στηρίων και κέντρων τεχνολογικής στήριξης των επιχει¬ 
ρήσεων και των εργαζομένων. 

δ. Η κατασκευή δικτύων παροχής υπηρεσιών μέσω ηλε¬ 
κτρονικών συστημάτων και συστημάτων πληροφορικής. 

ε. Η ίδρυση ελεύθερων ζωνών κατά την έννοια του Αρθ- 
16 του Νόμου 2545/1997. 

στ. Η εγκατάσταση διαμετακομιστικών κέντρων, απο¬ 
θηκών και σταθμών εμπορευματοκιβωτίων για τη διακίνη¬ 
ση πάσης φύσεως προϊόντων, υπό την προϋπόθεση της 
παραπάνω παραγράφου 2. 

ζ. Η ίδρυση εκθεσιακών ή συνεδριακών κέντρων. 

η. Η δημιουργία θερμοκοιτίδων επιχειρήσεων, δηλαδή 
οργανωμένων χώρων, όπου θα εγκαθίστανται επιχειρή¬ 
σεις και θατους παρέχσνται υπηρεσίες οργάνωσης, λογι¬ 
σμικού, τεχνικής υποστήριξης, σχεδιασμού προϊόντων, 
τεχνογνωσίας και άλλων υπηρεσιών που είναι απαραίτη¬ 
τες για τη λειτουργία της επιχείρησης. 

θ. Απαγορεύεται η ίδρυση και λειτουργία μέσα στο 
ΒΙΟ.ΠΑ.ΘΕ. πρατηρίων λιανικής πωλήσεως των προϊό¬ 
ντων που παράγουν οι εγκατεστημένες επιχειρήσεις χω¬ 
ρίς την άδεια της Γ.Σ. του Φορέα Διοίκησης και Διαχείρι¬ 
σης του. 

ι. Επιτρέπεται η μετεγκατάσταση στο ΒΙΟ.ΠΑ.ΘΕ. βιο¬ 
μηχανικών ή βιοτεχνικών δραστηριοτήτων μέσης όχλη¬ 
σης, εφόσον έχει προηγουμένως εγκριθεί μελέτη περι¬ 
βαλλοντικών επιπτώσεων για την προτεινόμενη νέα θέση 
και έχει εγκριθεί και από το φορέα διαχείρησης ή τη 
ΒΙΟ.ΠΑ.ΘΕ. ΑΕ., με την προϋπόθεση ότι δεν υπάρχει στο 
Νομό ΒΙΠΕ για την εγκατάσταση των δραστηριοτήτων αυ¬ 
τών. 

Αρθρο 2ο 

1. Προκειμένου μια επιχείρηση να εγκατασταθεί ή μετε- 
γκατασταθεί στο ΒΙΟ.ΠΑ.ΘΕ., πρέπει να υποβάλλει αίτη¬ 
ση προς το Φορέα Διοίκησης και Διαχείρισης του 
ΒΙΟ.ΠΑ.ΘΕ. ή στη ΒΙΟ.ΠΑ.ΘΕ. ΑΕ. 

2. Για την αποδοχή ή μη της παραπάνω απήσεως, η 
ΒΙΟ.ΠΑ.ΘΕ. ΑΕ ή ο Φορέας Διοίκησης και Διαχείρισης του 
ΒΙΟ.ΠΑ.ΘΕ. αποφαίνεται αιτιολογημένα μέσα σε ένα (1) 
μήνα κατ’ ανώτατο όριο από την ημερομηνία υποβολής 
της αιτήσεως. Στην αίτησή του ο ενδιαφερόμενος θα πρέ¬ 
πει να αναφέρει: 

□ το είδος της δραστηριότητας με τον κωδικό ΕΣΥΕ 

□ το συνολικό ύψος της επένδυσης αναλυτικά και ανά 
κατηγορία δαπάνης (περιβάλλον χώρος, κτιριακά, ειδικές 
εγκαταστάσεις, μηχανολογικός εξοπλισμός, λοιπός εξο¬ 
πλισμός) 

□ το είδος και τον κατ’ εκτίμηση όγκο των στερεών 
απορριμάτωντου 

□ το είδος και το φορτίο ΒΟΟ των υγρών αποβλήτων 
του, που θα αποχετεύονται στο κεντρικό δίκτυο αποχέ¬ 
τευσης και που θα πρέπει να είναι συμβατά με τις προδια¬ 
γραφές του κεντρικού βιολογικού καθαρισμού. 

□ Το είδος και τον κατ’εκτίμηση όγκο των αερίων απο¬ 
βλήτων του. 

Για την αποδοχή της αιτήσεως είναι πιθανή η επιβολή 
προσθέτων ειδικών όρων, εγγυητικών επιστολών ή και 
χρηματικού ποσού πέραν του τιμήματος του γηπέδου, 
από το Φορέα Διοίκησης και Διαχείρισης του ΒΙΟ.ΠΑ.ΘΕ. 
ή τη ΒΙΟ.ΠΑ.ΘΕ. ΑΕ, προκειμένου να τηρηθούν οι όροι 
αποδοχής της αιτήσεως. Η διάρκεια των εγγυήσεων κα¬ 
θορίζεται κατά περίπτωση. 

3. Γιατην οικοδόμηση των κτιρίων, την εγκατάσταση και 
τη λειτουργία της επιχειρήσεως μέσα στο ΒΙΟ.ΠΑ.ΘΕ. 
απαιτείται η έκδοση των απαιτουμένων, βάσει της ισχύ- 
ουσας νομοθεσίας αντιστοίχων αδειών, όπως προανα- 
φέρθηκε. 

Άρθρο 3ο 

1. Η εγκατάσταση ή μετεγκατάσταση επιχειρήσεων στο 
ΒΙΟ.ΠΑ.ΘΕ. γίνεται είτε με τη μεταβίβαση από τον ιδιοκτή¬ 
τη στον εγκαθιστάμενο της κυριότητος οικοπέδων, που 
βρίσκονται στο ΒΙΟ.ΠΑ.ΘΕ., είτε με τη σύσταση επ’ αυτών 
άλλου εμπραγμάτου δικαιώματος, είτε με την εκμίσθωση 
αυτών ή με άλλη ενοχική σχέση. Θι σχετικές συμβάσεις, 
εμπράγματες ή ενοχικές, καταρτίζονται πάντοτε και επί 
ποινή ακυρότητας με συμβολαιογραφικό έγγραφο, γνω¬ 
στοποιούνται δε χωρίς καθυστέρηση προς το Φορέα Διοί¬ 
κησης και Διαχείρισης του ΒΙΘ.ΠΑ.ΘΕ. ή τη ΒΙΟ.ΠΑ.ΘΕ. 
ΑΕ. Ειδικά οι ενοχικές συμβάσεις παραχωρήσεωςτης χρή- 
σεως ακινήτων στο ΒΙΟ.ΠΑ.ΘΕ. δεν επιφέρουν τα αποτε¬ 
λέσματα τους πριν κατατεθούν στο Φορέα Διοίκησης και 
Διαχείρισης του ΒΙΟ.ΠΑ.ΘΕ. ή τη ΒΙΟ.ΠΑ.ΘΕ. ΑΕ. 

2. Ο αγοραστής ή ενοικιαστής οικοπέδου στο 
ΒΙΟ.ΠΑ.ΘΕ. οφείλει, εντός χρονικού διαστήματος 3 
(τριών) ετών από την ημερομηνία αγοράς ή ενοικίασης 
αυτού, να ολοκληρώσει την επένδυση για την οποία έγινε 
η αγορά ή η ενοικίαση του οικοπέδου. Σε περίπτωση που 
η επένδυση δεν πραγματοποιηθεί μέσα στο προαναφε- 
ρόμενο χρονικό διάστημα, ο επενδυτής δύναται να ζητή¬ 
σει παράταση για την υλοποίηση της επένδυσής του από 
τη ΒΙΟ.ΠΑ.ΘΕ. ΑΕ ή το φορέα διαχείρισης του 
ΒΙΟ.ΠΑ.ΘΕ., έως ένα (1) επί πλέον έτος. 

3. Αν και στο χρονικό αυτό διάστημα δεν ολοκληρώσει 
την επένδυση τότε: 

□ εφόσον εντός του οικοπέδου δεν έχουν γίνει πάγιες 
οικοδομικές εργασίες αυτομάτως το οικόπεδο επανέρχε¬ 
ται στην ιδιοκτησία της ΒΙΟ.ΠΑ.ΘΕ. ΑΕ και στον επενδυτή 
καταβάλεται το 60% του καταβληθέντος από αυτόν έως 


εκείνη τη χρονική στιγμή τιμήματος, ή λύεται άμεσα η 
ενοικίαση. 

□ εφόσον εντός του οικοπέδου έχουν γίνει πάγιες οι¬ 
κοδομικές εργασίες, αυτές εκτιμούνται από το Φορέα Δι¬ 
οίκησης και Διαχείρισης του ΒΙΟ.ΠΑ.ΘΕ. ήτη ΒΙΟ.ΠΑ.ΘΕ. 
ΑΕ, λαμβάνοντας υπόψη και τις αναφερόμενες αντίστοι¬ 
χες δαπάνες στην αίτηση του ενδιαφερομένου. Στη συνέ¬ 
χεια οικόπεδο και πάγια εντός αυτού εκτίθενται σε ανοι¬ 
κτή πλειοδοτική δημοπρασία, που διενεργείται από το 
Φορέα Διοίκησης και Διαχείρισης του ΒΙΟ.ΠΑ.ΘΕ. ή τη 
ΒΙΟ.ΠΑ.ΘΕ. ΑΕ, με την άνευ όρων συνηγορίατου επενδυ¬ 
τή και με τιμή εκκίνησης την αξία αγοράς του οικοπέδου 
πλέον το 50% της αξίας των παγίων (ή μόνο το 50% της 
αξίας των παγίων εφ’όσον υπάρχει ενοικίαση του οικοπέ¬ 
δου), όπως αυτά εκπμήθηκαν από το Φορέα Διοίκησης 
και Διαχείρισης του ΒΙΟ.ΠΑ.ΘΕ. ή την ΒΙΟ.ΠΑ.ΘΕ. ΑΕ. 
Από το αντίτιμο της δημοπρασίας ο Φορέας Διοίκησης και 
Διαχείρισης του ΒΙΟ.ΠΑ.ΘΕ. ή η ΒΙΟ.ΠΑ.ΘΕ. ΑΕ αποδίδει 
στον πρώην ιδιοκτήτη το 60% της αξίας του οικοπέδου, 
όπως αυτή έχει διαμορφωθεί έως εκείνη τη χρονική στιγ¬ 
μή (εάν υπάρχει διακανονισμός στην καταβολή της συνο¬ 
λικής αξίας του οικοπέδου), και το 50% της αξίας των πα¬ 
γίων όπως προεκτιμήθηκαν και συμφωνήθηκε και από τον 
επενδυτή, και παρακρατεί το επί πλέον ποσόν. Στην περί¬ 
πτωση ενοικίασης του γηπέδου αποδίδεται μόνο η προα- 
ναφερόμενη αξία των παγίων. Η δημοπρασία επαναλαμ¬ 
βάνεται έως την επίτευξη αποτελέσματος. Τα έξοδα των 
δημοπρασιών (δημοσιεύσεις κ.λπ.) βαρύνουν τον επεν¬ 
δυτή και παρακρατούνται από το αντίτιμο σε βάρος του. 

4. Σε κάθε περίπτωση απαγορεύεται ρητά η επενοικία- 
ση σε τρίτους του οικοπέδου, χωρίς τη σύμφωνη γνώμη 
του Φορέα Διοίκησης και Διαχείρισης του ΒΙΟ.ΠΑ.ΘΕ. ή η 
ΒΙΟ.ΠΑ.ΘΕ. ΑΕ. 

5. Μεταπώληση του γηπέδου γίνεται μόνο τουλάχιστον 
μία 5-ετία μετά την ολοκλήρωση της επένδυσης. Γ ια τη 
μεταπώληση του γηπέδου και των εγκαταστάσεών του 
απαιτείται η σύμφωνη γνώμη του Φορέα Διοίκησης και 
Διαχείρισης του ΒΙΟ.ΠΑ.ΘΕ. ή της ΒΙΟ.ΠΑ.ΘΕ. ΑΕ ως 
προς την τήρηση των όρων εγκατάστασης της νέας επι¬ 
χείρησης στο ΒΙΟ.ΠΑ.ΘΕ. 

6. Απαγορεύεται η, χωρίς την άδεια της ΒΙΟ.ΠΑ.ΘΕ. ΑΕ 
ή του Φορέα Διοίκησης και Διαχείρισης του ΒΙΟ.ΠΑ.ΘΕ., 
μεταβολή του παραγωγικού σκοπού των επιχειρήσεων 
που εγκαθίστανται στο ΒΙΟ.ΠΑ.ΘΕ. Η απαγόρευση αυτή 
ισχύει και για τους καθολικούς και ειδικούς εν γένει δια¬ 
δόχους των αρχικών ιδιοκτητών ή μισθωτών. Η χωρίς την 
ανωτέρω άδεια και η, παρά την απαγόρευση, μεταβολή 
του παραγωγικού σκοπού μιας επιχείρησης είναι άκυρη 
και δεν παράγει έννομο αποτέλεσμα απέναντι στη 
ΒΙΟ.ΠΑ.ΘΕ. ΑΕ ή στο Φορέα Διοίκησης και Διαχείρισης 
του ΒΙΟ.ΠΑ.ΘΕ. Επίσης απαγορεύεται η αύξηση της συ¬ 
νολικής ισχύος μιας εγκατεστημένης επιχείρησης στο 
ΒΙΟ.ΠΑ.ΘΕ., χωρίς τη σύμφωνη γνώμη του Φορέα Διοίκη¬ 
σης και Διαχείρισης του ΒΙΟ.ΠΑ.ΘΕ. ή της ΒΙΟ.ΠΑ.ΘΕ. 
ΑΕ, διότι ενδέχεται να παραβιάζονται οι όροι εγκατάστα¬ 
σης στο ΒΙΟ.ΠΑ.ΘΕ. της επιχείρησης. 

ΚΕΦΑΑΑΙΟ 2 

Επέκταση ΒΙΟ.ΠΑ.ΘΕ., Έργα Υποδομής, Δόμηση, 
Υποχρεώσεις Επιχειρήσεων 

Άρθρο 4ο 

Κάθε επέκταση του ΒΙΟ.ΠΑ.ΘΕ. γίνεται σύμφωνα με τις 

διατάξεις του Ν. 2545/1997 (ΦΕΚ.254 Α). Το ΒΙΟ.ΠΑ.ΘΕ. 
μπορεί να επεκταθεί και σε περιοχή εκτός των ήδη υφι¬ 
σταμένων υποδομών του, δηλαδή σε περιοχή εκτός των 
ορίων των ΔΔ Γκρίκος και Φάκας του Δήμου Παραμυθιάς. 

Αρθρο 5ο 

1. Κάθε κτιριακή κατασκευή μέσα στο ΒΙΟ.ΠΑ.ΘΕ. πρέ¬ 
πει να πληρεί όλες τις Προϋποθέσεις και τους όρους κα¬ 
τασκευής και ασφαλείας της ισχύουσας πολεοδομικής 
και λοιπής Νομοθεσίας. 

2. Οι όροι δομήσεως στο ΒΙΟ.ΠΑ.ΘΕ. καθορίζονται από 
την εκάστοτε ισχύουσα Νομοθεσία και γίνονται αποδε¬ 
κτοί από τους ιδιοκτήτες ή με οποιονδήποτε άλλο νόμιμο 
τρόπο χρήστες των γηπέδων του. 

Αποφ-2285/2000 (ΦΕΚ-643/Δ/4.10.2000) [ΙΣΧΥΕΙ από 
4.10.2000] 

Αρθρο 6ο 

1. Οι εγκατεστημένες στο ΒΙΟ.ΠΑ.ΘΕ. επιχειρήσεις 
υποχρεούνται να διατηρούν σε καλή κατάσταση τα κτίρια 
που ανήκουν σ’ αυτές και να διατηρούν κατάλληλα εξω- 
ραϊσμένους τους ακάλυπτους χώρους των οικοπέδων 
τους, συμμορφούμενες προς τις υποδείξεις της 
ΒΙΟ.ΠΑ.ΘΕ. ΑΕ ή του Φορέα Διοίκησης και Διαχείρισης 
του ΒΙΟ.ΠΑ.ΘΕ. 

2. Κάθε επιχείρηση που εγκαθίσταται στο ΒΙΟ.ΠΑ.ΘΕ. 
υποχρεούται να συγκεντρώνει τα οικιακά και βιομηχανικά 
απορρίμματα μέσα σε κατάλληλα δοχεία στην καθορι¬ 
σμένη θέση, ώστε να είναι ευχερής η συλλογή αυτών από 
την υπηρεσία αποκομιδής των απορριμάτων. Κάθε επι¬ 
χείρηση υποχρεούται να μεριμνά για την με δική της δα¬ 
πάνη αποκομιδή βιομηχανικών απορριμμάτων μεγάλου 
όγκου ή οχληρής φύσεως, συμμορφούμενη με τις υπο¬ 
δείξεις του Φορέα Διοίκησης και Διαχείρισης του 
ΒΙΟ.ΠΑ.ΘΕ. ή της ΒΙΟ.ΠΑ.ΘΕ. ΑΕ και επιβαρυνόμενη πι¬ 
θανά με πρόσθετα τέλη αποκομιδής αυτών. 

3. Κάθε επιχείρηση της οποίας τα βιομηχανικά απόβλη¬ 
τα απαιτούν είδος Καθαρισμού διαφορετικό από το βιο¬ 
λογικό, υποχρεούται να προβαίνει στον καθορισμό αυτό 
με δικά της μέσα βάσει των ισχυουσών διατάξεων. Η σύν¬ 
δεση μετά δίκτυο αποχέτευσης γίνεται κατόπιν έγκρισης 
του Φορέα Διοίκησης και Διαχείρισης του ΒΙΟ.ΠΑ.ΘΕ. ή 
της ΒΙΟ.ΠΑ.ΘΕ.ΑΕεφ’όσον η σύνθεση των αποβλήτων εί¬ 
ναι συμβατή με την Μ.Β.Κ. του ΒΙΟ.ΠΑ.ΘΕ. Σε περίπτωση 
κατά την οποία ο Φορέας Διοίκησης και Διαχείρισης του 
ΒΙΟ.ΠΑ.ΘΕ. διαπιστώσει ότι η κάθε είδους όχληση, που 
προκαλείται από εγκατεστημένη στο ΒΙΟ.ΠΑ.ΘΕ. επιχεί¬ 
ρηση είναι υπερβολική, ή σε περίπτωση που μετά την 
έναρξη της λειτουργίας της επιχειρήσεως ανακύψουν 
προβλήματα προκλήσεως υπερβολικής οχλήσεως από 
αυτήν, έχει το δικαίωμα να επιβάλλει στην επιχείρηση αυ¬ 
τή την λήψη των αναγκαίων μέτρων για την άρση της 
οχλήσεως με δαπάνες της επιχείρησης. Σε περίπτωση δε 
μη συμμορφώσεως ο Φορέας Διοίκησης και Διαχείρισης 
του ΒΙΟ.ΠΑ.ΘΕ. δύναται να προτείνει στις αρμόδιες Υπη¬ 
ρεσίες ακόμη και τη διακοπή λειτουργίας της επιχείρη¬ 
σης. 

4. Κάθε επιχείρηση υποχρεούται να τηρεί επακριβώς 
τους ισχύοντες υγειονομικούς κανονισμούς και να συμ¬ 
μορφώνεται άμεσα σε κάθε υπόδειξη των αρμοδίων για 
την τήρηση των υγειονομικών κανονισμών αρχών και του 
Φορέα Διοίκησης και Διαχείρισης του ΒΙΟ.ΠΑ.ΘΕ. 

5. Απαγορεύεται απολύτως σε οποιαδήποτε εγκατε¬ 


στημένη στο ΒΙΟ.ΠΑ.ΘΕ. επιχείρηση η ανόρυξη φρεάτων 
για την προμήθεια ύδατος ή η εκσκαφή απορροφητικών 
βόθρων χωρίς την έγγραφη άδεια του Φορέα Διοίκησης 
και Διαχείρισης του ΒΙΟ.ΠΑ.ΘΕ. ή της ΒΙΟ.ΠΑ.ΘΕ. ΑΕ, η 
οποία χορηγείται αφού προηγουμένως εξασφαλισθεί η 
απαιτούμενη έγκριση από τις οικείες Αρχές. 

6. Απαγορεύεται απολύτως σε οποιαδήποτε εγκατα- 
στημένη στο ΒΙΟ.ΠΑ.ΘΕ. επιχείρηση, ιδιοκτήτη κτιρίου ή 
τρίτο, να καταλαμβάνει, να περιφράσσει, μόνιμα ή προ¬ 
σωρινά δρόμους, πεζοδρόμια, κοινόχρηστους ή κοινό- 
κτητους χώρους. 

7. Απαγορεύεται απολύτως η τοποθέτηση αντικειμέ¬ 
νων, πρώτων και βοηθητικών υλών, μηχανημάτων ή άλ¬ 
λων εγκαταστάσεων, στα πεζοδρόμια ή στους δρόμους ή 
στις πλατείες, που δημιουργούν κακή εικόνα, προβλήμα¬ 
τα ασφαλείας ή εμποδίζουν τη διέλευση των πεζών και 
οχημάτων. Δεν επιτρέπεται η εγκατάλειψη παλαιών οχη¬ 
μάτων στους δρόμους και τις πλατείες του ΒΙΟ.ΠΑ.ΘΕ. 
όπως επίσης και μόνιμη στάθμευση σε αυτούς τους χώ¬ 
ρους. Η προσωρινή στάθμευση για φόρτωση και εκφόρ- 
τωση, όπως επίσης η στάθμευση οχημάτων θα γίνεται με 
βάση τη σηματοδότηση των δρόμων και των λοιπών χώ¬ 
ρων σύμφωνα με το άρθρο 9 παράγ. (η), του παρόντος κα¬ 
νονισμού. 

8. Δεν επιτρέπεται η εγκατάλειψη ζώων στο ΒΙΟ.ΠΑ.ΘΕ. 
από τους ιδιοκτήτες τους. Σε περίπτωση εγκατάλειψης 
των ζώων θα εφαρμόζονται οι περί αδέσποτων ζώων νο¬ 
μικές διατάξεις. 

9. Τυχόν παράβαση οποιαδήποτε από τις παραπάνω 
διατάξεις παρέχει το δικαίωμα στο Φορέα Διοίκησης και 
Διαχείρισης του ΒΙΟ.ΠΑ.ΘΕ. να καταγγείλει την παράβα¬ 
ση στις αρμόδιες αρχές, να καλέσει τον παραβάτη να θε¬ 
ραπεύσει την παράβαση και σε περίπτωση μη συμμορ¬ 
φώσεως αυτού να προβεί ο ίδιος ο Φορέας Διοίκησης και 
Διαχείρισης του ΒΙΟ.ΠΑ.ΘΕ. ή η ΒΙΟ.ΠΑ.ΘΕ. ΑΕ, είτε στη 
θεραπεία της παραβάσεως με δαπάνες του παραβάτη, εί¬ 
τε στην επιβολή του μέτρου της προσωρινής διακοπής 
της λειτουργίας της επιχειρήσεως του παραβάτη μέχρι 
συμμορφώσεως αυτού. 

ΚΕΦΑΛΑΙΟ 3 

Διοίκηση και Διαχείριση της Βιομηχανικής Περιοχής 
Αρθρο 7ο 

Η διοίκηση και διαχείριση του ΒΙΟ.ΠΑ.ΘΕ. περιλαμβάνει 
κάθε είδους πράξη που αποσκοπεί στην εκπλήρωση του 
σκοπού της, στην ανάπτυξή της και στην εύρυθμη λει- 
τουργίατης, ιδίως δε στη συντήρηση, λειτουργία και αξιο¬ 
ποίηση των κοινοχρήστων χωρών και οικοδομημάτων, την 
ανάληψη πρωτοβουλιών για τη βελτίωση και ανάπτυξη 
της υποδομής του ΒΙΟ.ΠΑ.ΘΕ. και στην ανάπτυξη νέων 
υπηρεσιών και πρωτοβουλιών. 

Αρθρο 8ο 

1. Η διοίκηση και διαχείριση του ΒΙΟ.ΠΑ.ΘΕ. ασκείται 
από τη ΒΙΟ.ΠΑ.ΘΕ. ΑΕ μέχρι την έκδοση της διαπιστωτι- 
κής απόφασης της παρ.3του Αρθ-9 του Ν. 2545/1997. 

2. Με την έκδοση της διαπιστωτικής απόφασης της 
παρ.3του Αρθ-9 του Ν. 2545/1997, η ΒΙΟ.ΠΑ.ΘΕ. ΑΕ έχει 
την υποχρέωση να μεταβιβάσει τη διοίκηση και διαχείρι¬ 
ση του ΒΙΟ.ΠΑ.ΘΕ. σε τρίτο νομικό πρόσωπο (Φορέας 
Διαχείρισης ΒΙΟ.ΠΑ.ΘΕ. ή εν συντομία «ΦΔ-ΒΙΟ.ΠΑ.ΘΕ. 
ΑΕ»), το οποίο θα έχει τη μορφή της ανώνυμης εταιρείας. 
Δικαίωμα συμμετοχής στο μετοχικό κεφάλαιο του φορέα 

διαχείρισης έχουν οι ιδιοκτήτες γης στο ΒΙΟ.ΠΑ.ΘΕ., 
στους οποίους συμπεριλαμβάνεται και η ΒΙΟ.ΠΑ.ΘΕ. ΑΕ 
εφόσον είναι ιδιοκτήτης γης. Οι ιδιοκτήτες γης στο 
ΒΙΟ.ΠΑ.ΘΕ. συμμετέχουν στο φορέα διαχείρισης 
ΒΙΟ.ΠΑ.ΘΕ. κατά την αναλογία της έκτασης που διαθέ¬ 
τουν και μόνο για όσο διάστημα είναι ιδιοκτήτες αυτής. Οι 
ιδιοκτήτες γης στο ΒΙΟ.ΠΑ.ΘΕ. που εκμισθώνουν εδαφι¬ 
κή έκταση του για χρονικό διάστημα τουλάχιστον δεκα¬ 
πέντε (15) ετών μπορούν να μεταβιβάζουν στο μισθωτή 
για όσο διάστημα διαρκεί η μίσθωση και το δικαίωμα συμ¬ 
μετοχής τους στο φορέα διαχείρισης ΒΙΟ.ΠΑ.ΘΕ. Στο κα¬ 
ταστατικό της εταιρείας πρέπει να προβλέπεται ότι στο 
διοικητικό συμβούλιο του φορέα διαχείρισης ΒΙΟ.ΠΑ.ΘΕ. 
μετέχουν και ανά ένας εκπρόσωπος του οικείου ΟΤΑ, της 
οικείας Νομαρχιακής Αυτοδιοίκησης, του οικείου βιομη¬ 
χανικού ή βιοτεχνικού επιμελητηρίου και του ΕΟΜΜΕΧ 
ΑΕ, ο αριθμός όμως αυτών δεν πρέπει να ξεπερνά το ένα 
τρίτο (1/3) του προβλεπόμενου συνολικού αριθμού των 
μελών του διοικητικού συμβουλίου. Αν δεν υπάρχει κά¬ 
ποιος από τους παραπάνω φορείς ή αν οι φορείς δεν απο- 
στέλουν τον εκπρόσωπό τους στο διοικητικό συμβούλιο 
μέσα σε δεκαπέντε (15) ημέρες από τη σχετική πρόσκλη¬ 
ση, τότε το διοικητικό συμβούλιο συνεδριάζει έγκυρα και 
χωρίς τη συμμετοχή όλων ή ορισμένων από αυτούς τους 
εκπροσώπους. 

3. Η σύσταση του φορέα διαχείρισης ΒΙΘ.ΠΑ.ΘΕ. και η 
μεταβίβαση σε αυτόν της διοίκησης και διαχείρισης αυ¬ 
τής θα πρέπει να ολοκληρωθούν το αργότερο μέχρι την 
έκδοση της διαπιστωτικής απόφασης της παρ.3 του Αρθ- 
9 του Ν. 2545/1997. Η μεταβίβαση γίνεται με σύμβαση 
άνευ ανταλλάγματος, ανάμεσα στη ΒΙΘ.ΠΑ.ΘΕ. ΑΕ και το 
φορέα διαχείρισης ΒΙΘ.ΠΑ.ΘΕ., η οποία εγκρίνεται με την 
άνω διαπιστωτική απόφαση. Με τη σύμβαση ρυθμίζονται 
οι σχέσεις ΒΙΟ.ΠΑ.ΘΕ. ΑΕ και φορέα διαχείρισης 
ΒΙΟ.ΠΑ.ΘΕ., μεταβιβάζονται τυχόν δικαιώματα και υπο¬ 
χρεώσεις που εντάσσονται στα πλαίσια της διοίκησης και 
διαχείρισης του ΒΙΟ.ΠΑ.ΘΕ. και ρυθμίζεται και κάθε άλλο 
συναφές θέμα. 

Άρθρο 9ο 

Στην αρμοδιότητα του Φορέα Διοίκησης και Διαχείρι¬ 
σης του ΒΙΟ.ΠΑ.ΘΕ. ανήκει κυρίως: 

α) Η μέριμνα για την από κάθε άποψη βελτίωση του 
ΒΙΟ.ΠΑ.ΘΕ. και των παρεχομένων υπηρεσιών προς τις 
εγκατεστημένες σ’ αυτό επιχειρήσεις. 

β) Η συνηγορία για τη μεταβολή του παραγωγικού σκο¬ 
πού μιας εγκατεστημένης επιχείρησης ή για αύξηση της 
εγκατεστημένης ισχύος της. 

γ) Η συντήρηση και η αποκατάσταση τυχόν βλαβών στις 
κοινόχρηστες εγκαταστάσεις, στο οδικό δίκτυο και στα 
δίκτυα υδρεύσεως, ηλεκτροδοτήσεως, τηλεπικοινωνίας, 
αποχετεύσεως όμβριων και ακαθάρτων και Μονάδας Κα¬ 
θαρισμού Αποβλήτων του ΒΙΟ.ΠΑ.ΘΕ., εφόσον ως προς 
ορισμένα από αυτά δεν προβλέπεται διαφορετικά από τις 
συμβάσεις με τον Οργανισμό ή την Επιχείρηση που παρέ¬ 
χει τις υπηρεσίες αυτές ή από τη Σύμβαση Μεταβίβασης 
της Διοίκησης και Διαχείρισης μεταξύ της ΒΙΟ.ΠΑ.ΘΕ. ΑΕ 
και του Φορέα Διοίκησης και Διαχείρισης του ΒΙΟ.ΠΑ.ΘΕ. 

δ) Η φύλαξη του ΒΙΟ.ΠΑ.ΘΕ. είτε με την οργάνωση, λει¬ 
τουργία και στελέχωση με το αναγκαίο προσωπικό ειδι¬ 
κής προς το σκοπό αυτόν υπηρεσίας, είτε με ανάθεση της 
φύλαξης σε ιδιωτική εταιρεία, είτε με οποιονδήποτε άλ¬ 
λον πρόσφορο τρόπο. 


ε) Η μέριμνα για την αποκομιδή των απορριμμάτων από 
το ΒΙΟ.ΠΑ.ΘΕ. σε συνεργασία με τον τοπικό ΟΤΑ. 

στ) Η μέριμνα για την καθαριότητα, το φωτισμό και τον 
ευπρεπισμό των κοινοχρήστων χώρων του ΒΙΟ.ΠΑ.ΘΕ. 

ζ) Η ρύθμιση της κατεύθυνσης των οχημάτων και των 
πεζών στους δρόμους του ΒΙΟ.ΠΑ.ΘΕ., η τοποθέτηση 
των σχετικών πινακίδων, ο καθορισμός των χώρων σταθ- 
μεύσεωςτων οχημάτων και η αντιμετώπιση τωντυχόν κυ- 
κλοφοριακών προβλημάτων, μετά από έγκριση των αρ¬ 
μοδίων αρχών. 

η) Ο καθορισμός μετά από αίτηση κάθε ενδιαφερομέ¬ 
νου της θέσης και των όρων για την τοποθέτηση διαφημι¬ 
στικών πινακίδων στους κοινόχρηστους χώρους του 
ΒΙΟ.ΠΑ.ΘΕ. 

θ) Ο εξωράίσμός, η δενδροφύτευση και η συντήρηση 
των χωρών πρασίνου στους κοινόχρηστους χώρους του 
ΒΙΟ.ΠΑ.ΘΕ. 

ι) Η απαγόρευση πράξεων και ενεργειών σε εγκατεστη¬ 
μένες στο ΒΙΟ.ΠΑ.ΘΕ. επιχειρήσεις ή τρίτους και η άρση 
παραλείψεων από αυτούς, που μπορούν να προκαλέσουν 
ενόχληση, κίνδυνο, βλάβη ή ζημία σε πρόσωπα και πράγ¬ 
ματα, ιδίως λόγω ελαττωματικής λειτουργίας των εγκα¬ 
ταστάσεων ή μη λήψεως των ενδεικνυομένων μέτρων από 
τις επιχειρήσεις για την πρόληψη κινδύνου ή οχλήσεων. 

ια) Η λήψη μέτρων για την προστασία του περιβάλλο¬ 
ντος. 

ιβ) Ο καθορισμός του ύψους των κοινοχρήστων δαπα¬ 
νών, η κατανομή αυτών μεταξύ των ιδιοκτητών ή χρηστών 
οικοπέδων του ΒΙΟ.ΠΑ.ΘΕ. και η μέριμνα για την έγκαιρη 
και με κάθε νόμιμο μέσο είσπραξη των αντιστοίχων χρη¬ 
ματικών ποσών, κατά τα παρακάτω (άρθρο 10ο) αναφε- 
ρόμενα. 

ιγ) Η υδροδότηση των εγκατεστημένων στο ΒΙΟ.ΠΑ.ΘΕ. 
επιχειρήσεων, ο καθορισμός του ύψους της δαπάνης 
υδρεύσεως για κάθε μια επιχείρηση χωριστά και η μέρι¬ 
μνα για την έγκαιρη και με κάθε νόμιμο μέσο είσπραξη του 
αντιστοίχου χρηματικού ποσού, κατά τα παρακάτω (άρ¬ 
θρο 11ο)αναφερόμενα. 

ιδ) Ο Φορέας Διοίκησης και Διαχείρισης του 
ΒΙΟ.ΠΑ.ΘΕ. δικαιούται να προσλαμβάνει και να απασχο¬ 
λεί το κατά την κρίση του αναγκαίο επιστημονικό, διοικη¬ 
τικό και εργατοτεχνικό προσωπικό, συμβούλους κ.λπ. με 
οποιοδήποτε μορφής και διάρκειας σχέση εργασίας, 
σύμβασης έργου ή ανεξαρτήτων υπηρεσιών κ.λπ. 

ιε) Ο Φορέας Διοίκησης καιΔιαχείρισηςτου ΒΙΟ.ΠΑ.ΘΕ. 
οφείλει να μεριμνά για τη λειτουργία του κυλικείου, για 
την εξυπηρέτηση των επιχειρήσεων και των εργαζομένων 
σε αυτές. Οι όροι και ο τρόπος λειτουργίας, η διαδικασία, 
η διάρκεια μίσθωσης κλπ. καθορίζονται από το Δ.Σ. του 
Φορέα Διοίκησης και Διαχείρισης του ΒΙΟ.ΠΑ.ΘΕ. Α.Ε. 

Άρθρο 10ο 

1. «Κοινόχρηστες δαπάνες» θεωρούνται οι κάθε είδους 
δαπάνες που γίνονται για την επίτευξη της εύρυθμης λει¬ 
τουργίας του ΒΙΟ.ΠΑ.ΘΕ. και ιδίως αυτές που αφορούν 
στη συντήρηση, λειτουργία και αξιοποίηση των κοινοχρή¬ 
στων και κοινοκτήτων χωρών και οικοδομημάτων και την 
παροχή σχετικών υπηρεσιών προς τις εγκατεστημένες 
επιχειρήσεις. Τέτοιες δαπάνες είναι κυρίως αυτές που 
προκύπτουν από τις αρμοδιότητες που αναφέρονται στο 
προηγούμενο άρθρο 9, για τις οποίες ισχύουν όσα ορίζο¬ 
νται στη διάταξη του εδαφίου δ’τηςπαρ.2του άρθρου 12 

του Ν. 2545/1997. Να σημειωθεί ότι ως κοινόχρηστοι χώ¬ 
ροι του ΒΙΟ.ΠΑ.ΘΕ. θεωρούνται: 

> οι οδοί προσπέλασης 

> τα δίκτυα ύδρευσης, αποχέτευσης, ηλεκτροφωτι- 
σμού, τηλεφωνίας κ.λπ. έως την κατάληξή τους στις ιδιο¬ 
κτησίες 

> το περιμετρικό και εσωτερικό πράσινο του ΒΙΟΠΑ 
(δηλαδή οι χώροι πρασίνου) 

> η εγκατάσταση του βιολογικού καθαρισμού. 

2. Ο καθορισμός του ύψους των κοινοχρήστων δαπα¬ 
νών, η κατανομή αυτών στους ιδιοκτήτες και χρήστες ακι¬ 
νήτων του ΒΙΟ.ΠΑ.ΘΕ. και ο καθορισμός του χρηματικού 
ποσού που αναλογεί σε κάθε έναν από αυτούς γίνεται ανά 
μήνα από το Φορέα Διοίκησης και Διαχείρισης του 
ΒΙΟ.ΠΑ.ΘΕ., σχετικός δε πίνακας ανακοινώνεται και κοι¬ 
νοποιείται εγγράφως στους ιδιοκτήτες και χρήστες οικο¬ 
πέδων του ΒΙΟ.ΠΑ.ΘΕ. Η καταβολή των δαπανών γίνεται 
αναλογικά προς την έκταση του οικοπέδου της κάθε ιδιο¬ 
κτησίας. 

3. Πέραν του αναλογούντος σ’ αυτόν ποσού επί των κοι¬ 
νοχρήστων δαπανών, κάθε ιδιοκτήτης ή χρήστης ακινή¬ 
του του ΒΙΘ.ΠΑ.ΘΕ. υποχρεούται να καταβάλει ανά μήνα 
ένα χρηματικό ποσό για τη κάλυψη των εξόδων λειτουρ¬ 
γίας του Φορέα και το σχηματισμό αποθεματικού προς 
αντιμετώπιση εκτάκτων δαπανών. Το ύψος του ποσού αυ¬ 
τού, καθώς και τα κριτήρια επιμερισμού αυτού σε κάθε 
ιδιοκτήτη ή χρήστη ακινήτου καθορίζεται κατ’ έτος με 
απάφαση της ετήσιας τακτικής Γ.Σ. του Φορέα Διοίκησης 
και Διαχείρισης του ΒΙΟ.ΠΑ.ΘΕ. και περιλαμβάνεται στον 
ίδιο παραπάνω πίνακα κατανομής των κοινοχρήστων δα¬ 
πανών. 

4. Κάθε ιδιοκτήτης και χρήστης ακινήτου του 
ΒΙΟ.ΠΑ.ΘΕ. υποχρεούται να καταβάλει το ποσό που ανα¬ 
λογεί σ’ αυτόν επί των κοινοχρήστων δαπανών, καθώς και 
το ποσό της προηγούμενης παραγράφου 3, μέσα σε προ¬ 
θεσμία δέκα (10) ημερών από τη λήψη του σχετικού εγ¬ 
γράφου. Σε περίπτωση μη εμπροθέσμου καταβολής του 
ποσού, αυτά καθίσταται ληξιπράθεσμο και απαιτητό και ο 
Φορέας Διοίκησης και Διαχείρισης του ΒΙΟ.ΠΑ.ΘΕ. δικαι¬ 
ούται να προσφύγει άμεσα στο αρμόδιο Δικαστήριο για 
τη δια δικαστικής οδού είσπραξη του οφειλομένου πο¬ 
σού, συγχρόνως δε να διακόψει προσωρινά την παροχή 
υπηρεσιών προς τον οφειλέτη. 

5. Τατυχόνπροκύπτοντα κέρδη απάτη διοίκηση και δια¬ 
χείριση του ΒΙΟ.ΠΑ.ΘΕ. διατίθενται υποχρεωτικά είτε 
προς σχημάτισμά ειδικού αποθεματικού, είτε προς περαι¬ 
τέρω βελτίωση των υποδομών και των παρεχομένων υπη¬ 
ρεσιών. 

Αρθρο 11ο 

1. Η δαπάνη καταναλώσεως ύδατος κάθε επιχείρησης 
ανακοινώνεται και γνωστοποιείται προς αυτήν από το Φο¬ 
ρέα Διοίκησης και Διαχείρισης του ΒΙΟ.ΠΑ.ΘΕ. ανά μήνα 
και περιλαμβάνεται στον ίδιο παραπάνω πίνακα κατανο¬ 
μής των κοινοχρήστων δαπανών. Επί της ανωτέρω δαπά¬ 
νης και κατ’ αναλογία προς αυτήν κατανέμονται και οι δα¬ 
πάνες λειτουργίας της Μ.Β.Κ. οι οποίες προσδιορίζονται 
κατ’ έτος απά την τακτική Γ.Σ. του Φορέα και λαμβάνουν 
υπόψη, εκτός της αναλογίας των κοινοχρήστων δαπανών, 
και τη σύνθεση των αποβλήτων της κάθε επιχείρησης. 

2. Κάθε επιχείρηση υποχρεούται να καταβάλει τη δαπά¬ 
νη κατανάλωσης ύδατος και λειτουργικών Μ.Κ.Α., μέσα 


σε προθεσμία δέκα (10) ημερών από τη λήψη του σχετι¬ 
κού εγγράφου. Σε περίπτωση μη εμπράθεσμης καταβο¬ 
λής, το ποσό αυτό καθίσταται ληξιπρόθεσμο και απαιτη¬ 
τό και ο Φορέας Διοίκησης και Διαχείρισης του 
ΒΙΘ.ΠΑ.ΘΕ., πέραν του παραπάνω (άρθρο 10, παρ.3) δι- 
καιώματάς του να προσφύγει άμεσα στο αρμόδιο Δικα¬ 
στήριο για τη δια της Δικαστικής οδού είσπραξη του οφει- 
λομένου ποσού, δικαιούται, μετά από σχετική έγγραφη ει¬ 
δοποίηση, να προβεί σε άμεση διακοπή της 
υδροδοτήσεως προς τον οφειλέτη μέχρι αυτός να εξο¬ 
φλήσει πλήρως την οφειλή του. 

Άρθρο 12ο 

Οι αποφάσεις των καταστατικών οργάνων του Φορέα 
Διοίκησης και Διαχείρισης του ΒΙΟ.ΠΑ.ΘΕ. ή της 
ΒΙΟ.ΠΑ.ΘΕ. ΑΕ στα θέματα αρμοδιάτητος αυτού είναι 
υποχρεωτικές και δεσμεύουν το σύνολο των ιδιοκτητών 
και χρηστών οικοπέδων του ΒΙΟ.ΠΑ.ΘΕ., οι οποίοι υπο- 
χρεούνται να συμμορφώνονται προς τις αποφάσεις αυ¬ 
τές, ανεξαρτήτως του αν μετέχουν ή όχι στο Μετοχικό Κε¬ 
φάλαιο του Φορέα Διοίκησης και Διαχείρισης του 
ΒΙΟ.ΠΑ.ΘΕ. Οι αποφάσεις των καταστατικών οργάνων 
του Φορέα Διοίκησης και Διαχείρισης του ΒΙΟ.ΠΑ.ΘΕ. 
κοινοποιούνται εγγράφως σε όλους τους ιδιοκτήτες και 
χρήστες οικοπέδωντου ΒΙΟ.ΠΑ.ΘΕ. 

ΚΕΦΑΑΑΙΟ 4 

Τεχνικές και Μεταβατικές Διατάξεις 

Άρθρο 13ο 

Αμέσως μετά την έγκριση του παρόντος Κανονισμού 
Αειτουργίας με απόφαση του Υπουργού Ανάπτυξης καιτη 
δημοσίευση αυτού σύμφωνα με τα οριζόμενα στο 
Ν. 2545/1997,0 ΚανονισμόςΛειτουργίαςτου ΒΙΟ.ΠΑ.ΘΕ. 
κοινοποιείται προς όλες τις εγκατεστημένες επιχειρήσεις 
και σε όλους τους ιδιοκτήτες και χρήστες ακινήτων του 
ΒΙΟ.ΠΑ.ΘΕ. 

Άρθρο 14ο 

Διαφορές που ανακύπτουν μεταξύ της ΒΙΟ.ΠΑ.ΘΕ. ΑΕ 
ή του Φορέα Διοίκησης και Διαχείρισης του ΒΙΟ.ΠΑ.ΘΕ. 
και των εγκατεστημένων στσ ΒΙΟ.ΠΑ.ΘΕ. επιχειρήσεων ή 
των ιδιοκτητών ή χρηστών ακινήτων τουΒΙΟ.ΠΑ.ΘΕ., ανα¬ 
γόμενες στην ερμηνεία και την εφαρμογή του παρόντος 
Κανονισμού Αειτουργίας ή σε ενδεχόμενα κενά αυτού, ή 
και η μη τήρηση των άρων αυτού, υπάγονται στην απο¬ 
κλειστική αρμοδιότητα των Δικαστηρίων του Νομού Θε¬ 
σπρωτίας. 

Άρθρο 15ο 

Ο παρών «Κανονισμός Αειτουργίας» είναι δυνατόν να 
τροποποιείται ύστερα από πρόταση της ΒΙΟ.ΠΑ.ΘΕ. ΑΕ ή 
του Φορέα Διοίκησης και Διαχείρισης του ΒΙΟ.ΠΑ.ΘΕ., 
σύμφωνα με τη διάταξη της παρ.1 του άρθρου 12 του 
Ν. 2545/1997. 

Άρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και έχει ισχύ μετά τη δημοσίευσή της στο 
ΦΕΚ. 

Αθήνα, 29 Απριλίου 2004 

ο ΥΠΟΥΡΓΟΣ 

ΔΗΜΗΤΡΙΟΣΣΙΟΥΦΑΣ 

Αρίθ.40180/ΚΒ (3) 

Καθορισμός παράβολου για τις εξετάσεις Κρατικού Πι¬ 
στοποιητικού Γλωσσομάθειας (ΚΠΓ). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 1 παρ. 2 και του άρθρου 2 
παρ. 3του Ν. 2740/1999 (Φ.Ε.Κ. 186/Α71999) «Κρατικό Πι¬ 
στοποιητικό Γλωσσομάθειας και άλλες διατάξεις», όπως 
τροποποιήθηκε από το άρθρο 13 παρ. 19 του Ν. 3149 
(ΦΕΚ141 Α'). 

2. Τις διατάξεις του άρθρου 29Ατου Ν. 1558/1985 (Φ.Ε.Κ. 
137/Α71985) «Κυβέρνηση και Κυβερνητικά Όργανα», άπως 
προστέθηκε με το άρθρο 27 του Ν. 2081/1992 (Φ.Ε.Κ. 
154/Α71992) και τροποποιήθηκε με το άρθρο 1 παρ.2ατου 
άρθρου 1 του Ν. 2469/1997 (Φ.Ε.Κ. 38/Α71997). 

3. Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού. 

4. Τη με αρ. 14650/ΔΙΟΕ 85 (Φ.Ε.Κ. 519/Β717.3.2004) 
απόφαση του Πρωθυπουργού και του Υπουργού Οικονο¬ 
μικών περί καθορισμού αρμοδιοτήτων των Υφυπουργών 
Οικονομικών, αποφασίζουμε: 


Ορίζουμε τα υπέρ του Δημοσίου καταβαλλόμενα παρά¬ 
βολα για συμμετοχή στις εξετάσεις για την απόκτηση του 
Κρατικού Πιστοποιητικού Γλωσσομάθειας (ΚΠΓ), ως 
εξής: 

1. σαράντα ευρώ (40,00 €) για καθένα από τα επίπεδα 
Α1 «Στοιχειώδης γνώση της ξένης γλώσσας», Α2 «Βασική 
γνώση της ξένης γλώσσας» και Β1 «Μέτρια γνώση της ξέ¬ 
νης γλώσσας». 

2. πενήντα ευρώ (50,00 €) για το επίπεδο Β2 «Καλή γνώ¬ 
ση της ξένης γλώσσας». 

3. εξήντα ευρώ (60,00 €) για καθένα από τα επίπεδα Γ1 
«Πολύ καλή γνώση της ξένης γλώσσας» και Γ2 «Άριστη 
γνώση της ξένης γλώσσας». 

Τα παραπάνω ποσά θα εισπράττονται από τις Δημόσιες 
Οικονομικές Υπηρεσίες (Δ.Ο.Υ.) στον Κ.Α.Ε. 3741 με κα- 
τονομασία «Παράβολα από κάθε αιτία». 

Η απάφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Μάίου 2004 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΜΑΡΙΕΤΤΑ ΓΙΑΝΝΑΚΟΥ 

Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ- Δημοκρατίας 1 


( 2310)423 956 
( 210)413 5228 
( 2610 ) 638 109 
( 2610 ) 638 110 
( 26510 ) 87215 
( 25310)22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410)597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510)47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

θυΓΟ, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή 00: 






Τεύχος 

Περίοδος 

ΕΟΒΟ 

Τεύχος 

Περίοδος 

ΕυΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οό-ΓΟπη και μέχρι 100 σελίδες σε 5 θυτο προσαυξανόμενη 


κατά 1 βυΓΟ ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε5 βυτο ανά έτος. 

Τα παραπάνω Οά-Γοπι διατίθενται ύστερα απά σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίεχ : 210-9472556 Ιηίετηβΐ: ΙιΜρ://νννννν.6ΐ.9ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβπΊθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10€ 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θυτο ανά έτος παλαιότητας και ανά τεύχος. 


^ Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων Ι^Ε 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

^ Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

^ Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

^ Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

^ Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

^ Η εγγραφή ή ανανέωση της συνδρσμής πραγματοποιείται το αργότερο μέχρι την 3 Ιην Δεκεμβρίου κάθε έτους. 

^ Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πσλιτών λειτουργούν καθημερινά από Οβ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































